得出聚類分析結果之後，研究者就搵到拃「零舍多謀殺案發生」嘅地方，可以做進一步嘅分析，例如係再睇多啲數據，睇嚇呢啲地方（喺經濟同人口特性等嘅變數上）有咩共通點，噉就有可能搵出「咩因素最會搞到一笪地方多謀殺案」呢條問題嘅答案，而呢樣資訊可以幫到犯罪學工作者手度「點樣減少謀殺案」噉嘅問題。